เด้งก่อนลง?โมนิก้าและทีมงาน
*ช่วงนี้มีคนส่งข้อมูลเกี่ยวกับการลงทุนมาให้ “โมนิก้า” อ่านเยอะแยะไปหมด ไม่ว่าจะเป็นส่วนที่เกี่ยวข้องกับนักลงทุนขาใหญ่ หน่วยงานกำกับหลักทรัพย์ฯ ตลาดหลักทรัพย์ฯ หรือแม้แต่ผู้บริหารสีเทาๆ ล้วนเป็นข้อมูลที่เดี๊ยนอ่านจนตาแฉะ ซึ่งบางเรื่องก็พอทำความเข้าใจได้ แต่บางเรื่องก็ไม่สามารถเข้าใจได้ และที่แย่สุดคือ บางเรื่องเป็นการขัดประโยชน์ของคนกันเองนะจะบอกให้
8 ก.ค. 2558

*ช่วงนี้มีคนส่งข้อมูลเกี่ยวกับการลงทุนมาให้ “โมนิก้า” อ่านเยอะแยะไปหมด ไม่ว่าจะเป็นส่วนที่เกี่ยวข้องกับนักลงทุนขาใหญ่ หน่วยงานกำกับหลักทรัพย์ฯ ตลาดหลักทรัพย์ฯ หรือแม้แต่ผู้บริหารสีเทาๆ  ล้วนเป็นข้อมูลที่เดี๊ยนอ่านจนตาแฉะ ซึ่งบางเรื่องก็พอทำความเข้าใจได้ แต่บางเรื่องก็ไม่สามารถเข้าใจได้ และที่แย่สุดคือ บางเรื่องเป็นการขัดประโยชน์ของคนกันเองนะจะบอกให้
*วันนี้ถึงต้องมานั่งทำความเข้าใจกันอีกครั้งว่าทำไมไม่ส่งข้อมูลไปหา ก.ล.ต.? เพราะได้ยินข่าวจากพรายกระซิบว่า กำลังปรับโครงสร้างกฎหมายบางอย่างให้อยู่ในระบบระเบียบมากขึ้น? เรื่องขี้ปะติ๋วที่ประเดประดังเข้ามาหา “โมนิก้า” คงไม่เหนือบ่ากว่าแรงคนของสำนักงานแห่งนี้จัดการหรอก เพราะเขาได้ชื่อว่า คอนเซ็นเตรทกับงานที่ได้รับมอบหมายไม่ใช่เหรอ..อิอิอิ
*ล่าสุดก็ปรับเกณฑ์เกี่ยวกับการกำกับขายหุ้น PPออกมาให้เห็นเป็นบุญตา “โมนิก้า” จึงขอปรบมือดังๆ ให้กับความแน่วแน่ในการปฏิบัติหน้าที่ ซึ่งแสดงให้เห็นความเป็นเส้นตรงราวกับไม้บรรทัด ขณะที่ผู้ปฏิบัติตามแนวทางดังกล่าวอย่างตลาดหลักทรัพย์ฯ ภายใต้การกุมบังเหียน “เจ๊เกศรา” จะมีปฏิกิริยาตอบโต้แนวทางดังกล่าวหรือไม่? อันนี้ต้องวัดใจดอกไม้เหล็กดอกนี้กันเอาเองนะจะบอกให้
*เม้าท์ถึงเรื่องหนักๆ พอหอมปากหอมคอ “โมนิก้า” ขอย้อนกลับมาดูบรรยากาศการลงทุนบ้างดีกว่า หลังดัชนีเด้งกลับขึ้นมาปิดที่ 1,483.77จุด บวกไป 10.54 จุด ด้วยมูลค่าการซื้อขาย 3.33 หมื่นล้านบาท โดยแกนหลักที่ทำให้ดัชนีเด้งขึ้นแรงในเที่ยวนี้ต้องโฟกัสไปที่ “กองทุน” กับ “ฝรั่งตาน้ำข้าว” เพราะเป็นกลุ่มคนที่เข้าซื้อหุ้นไปกว่า 500 ล้านบาท ขณะที่ปอบผีฟ้าสาดหุ้นออกมา 1,000 ล้านบาท มันฟ้องอะไรหลายอย่างให้เห็นเจ้าค่ะ
*โดยแนวทางการลงทุนของกลุ่มนักลงทุนสถาบันยังเป็นแบบตีหัวเข้าบ้าน วันก่อนเพิ่งเทขายหุ้นออกไปหยกๆ วันนี้กลับเข้ามาไล่ซื้อหุ้นตั้งเยอะแยะ “โมนิก้า” ถึงมองภาพการเคลื่อนตัวของหุ้นบลูชิพเป็นแบบเด้งก่อนลง เพราะไม่มีคำอธิบายอื่นที่บอกเล่าเหตุผลได้ดีกว่านี้อีกแล้ว และทำให้คนที่เล่นหุ้นขนาดใหญ่ต้องเน้นจังหวะถอยให้ดีเป็นพิเศษ เพราะที่เห็นขึ้นแรงๆ ก็แรงได้ไม่กี่น้ำหรอกจ้า!
*ตัวอย่างเรื่องนี้ดูได้จาก KBANK SCB KTBล้วนเป็นหุ้นที่มีปมปัญหาซ่อนไว้เยอะแยะ จนหลายคนอยากรู้ว่าสถานการณ์ปัจจุบันเลวร้ายขนาดไหน? แต่จนบัดนี้ยังไม่มีใครให้คำตอบได้เลยว่าเรื่องจริงเป็นเช่นไร? ก็เลยทำให้ภาพของหุ้นไม่ค่อยจะสู้ดีสักเท่าไหร่ และทุกครั้งที่เด้งขึ้นติดต่อกันหลายวันทีไร หลังจากนั้นมักทำจุดต่ำสุด ที่ต่ำกว่าครั้งก่อนให้เห็นประจำแบบนี้..อยู่เฉยๆ ดีกว่าไหม?
*ตรงกันข้ามกับในรายของ TIPCOกับ TASCOมีสตอรี่เกี่ยวกับตัวเลขกำไรเป็นที่ตั้งมั่น จึงไม่หวาดหวั่นกับสภาวการณ์ลงทุนที่ผันผวน เพราะมีกลุ่มแฟนคลับคอยหนุนหลังตลอดเวลา สถานการณ์ของหุ้นแม่ลูกคู่นี้ถึงยังดูดีเหมือนเดิม ล่าสุดหุ้นแม่วิ่งขึ้นมาปิดที่ 14.40บาท บวกไป 1 บาท หรือขึ้นไป 7.50%  ส่วนหุ้นลูกอ่อนตัวเล็กน้อย ก่อนจะมาปิดที่ระดับ 23.60บาท ลบไป 0.20 บาท หรือลงไปไม่ถึง 1% แต่ทั้งคู่ยังอยู่ในทิศทางขาขึ้นเหมือนเดิมแบบนี้..ยังกล้าเล่นกันอะป่าว..อิอิอิ
*ส่วนที่น่ากังวลใจสุดๆ ในยามนี้กลายเป็น PAEมีข่าวเล็ดลอดออกมาจากชมรมคนถูกหักหลังออกมาเป็นระลอก ซึ่งกระแสข่าวล่าสุดมีการพูดถึงการบริหารงานที่มีนอกมีใน บริษัทถึงได้ขาดทุนป่นปี้หลายปีติดต่อกัน ผู้บริหารหน้าเดิมที่เคยออกไปก่อนหน้านี้ ก็หวนกลับเข้ามารับตำแหน่งอีกครั้ง สถานภาพของหุ้นตัวนี้ถึงได้ฟอนเฟะถึงขั้นวิกฤติ จนมีคนตั้งคำถามเกี่ยวกับซันเต๋อ หลานคนใหญ่คนโตที่อยู่ดูไบ อาจนั่งลูบปากรอรูดทรัพย์อีกรอบอย่างสบายใจเฉิบ? หลังหุ้นขึ้นมาปิดที่ 0.42บาท บวกไป 0.06บาท หรือขึ้นไป 16.70% ทั้งที่ส่วนของทุนติดลบแบบนี้..น่ากลัวจริงๆ นะตัวเอง
*ไม่เหมือนกับกรณีที่เกิดขึ้นกับ BSMเพราะรายนี้กำลังโชว์ทีเด็ดให้ชาวหุ้นได้เห็นเต็มสองลูกตา ซึ่งตรงกับข่าวคราวที่พรายกระซิบแอบไปได้ยินมา “โมนิก้า” ถึงอยากให้จับตาดูแผนธุรกิจเที่ยวนี้ให้ดีเป็นพิเศษ หากยอดขายเติบโตเป็นเท่าตัวอย่างที่เม้าท์ให้ฟัง กำไรจะเติบโตเป็นเท่าไหร่?  คุณๆ ท่านๆ ลองถามนักวิเคราะห์ที่สนิทกันเอาเองแล้วกัน หลังหุ้นวิ่งขึ้นมาปิดที่ 0.97บาท  บวกไป 0.17บาท หรือขึ้นไป 21% ด้วยมูลค่าการซื้อขาย 210 ล้านบาท มันธรรมดาซะที่ไหน!
*เช่นเดียวกับในรายของ KCMภายใต้การบริหารจัดการของคนหนุ่มไฟแรง แถมยังน่ารักนิสัยดี ย่อมเป็นที่หมายปองสำหรับคนที่เห็นคุณค่าซึ่งซ่อนไว้ภายใน ล่าสุดก็ออกมาเปิดเผยรายละเอียดความร่วมมือให้เห็นบ้างแล้ว ส่วนรายละเอียดสำคัญจะรู้กันภายในปลายสัปดาห์ “โมนิก้า” ถึงอยากให้พวกขาลุยมองดูการเคาะหุ้นวันนี้ให้ดีๆ หลังหุ้นวิ่งขึ้นมาปิดที่ 1.56บาท บวกไป 0.12บาท หรือขึ้นไป 8% ด้วยมูลค่าการซื้อขายที่หนาแน่น..มันคือกิมมิคที่นักเล่นต้องเริ่มดักทางไว้ก่อนเจ้าค่ะ